ai4bharat/Pralekha huggingface dataset:
పౌర విమానయాన మంత్రిత్వ శాఖ
భారతదేశంలో 35 డిజిఎస్ఏ ఆమోదించిన ఎఫ్టీఓలు 53 బేస్లలో పనిచేస్తున్నాయి
భారతదేశంలోని పైలట్లలో 15% మంది మహిళలు, ఇది ప్రపంచ సగటు కంటే దాదాపు మూడు రెట్లు ఎక్కువ
ప్రస్తుతం, భారతదేశంలో 67 మంది విదేశీ ఎయిర్క్రూ టెంపరరీ ఆథరైజేషన్  హోల్డర్లు ఉన్నారు. ఆపరేటర్ వారీగా ఫటా హోల్డర్ల జాబితా అనుబంధంలో ఉంది.
వివిధ భారతీయ షెడ్యూల్డ్ ఎయిర్లైన్స్ నుండి అందుకున్న డేటా ప్రకారం, 2021 సంవత్సరంలో మొత్తం 244 మంది పైలట్లను నియమించారు.
పరిశ్రమల అంచనాల ప్రకారం వచ్చే ఐదేళ్లలో భారతదేశంలో సంవత్సరానికి 1000 మంది పైలట్ల అవసరం ఉండవచ్చు. వాణిజ్య పైలట్ల వార్షిక అవసరం ఎయిర్లైన్ ఆర్థిక ఆరోగ్యం, ఎయిర్లైన్ విస్తరణ ప్రణాళిక మరియు విమానయాన రంగంలో వృద్ధి వంటి వివిధ అంశాలపై ఆధారపడి ఉంటుంది.
01.03.2023 నాటికి, వివిధ విమానాశ్రయాలు/స్టేషన్లలో పోస్ట్ చేయబడిన ఎయిర్పోర్ట్స్ అథారిటీ ఆఫ్ ఇండియాలో మొత్తం 15,896 మంది రెగ్యులర్ అధికారులు పనిచేస్తున్నారు.ఏఏఐ ఉద్యోగులందరూ భారతీయ పౌరులు.
డైరెక్టరేట్ జనరల్ ఆఫ్ సివిల్ ఏవియేషన్  ప్రకారం, భారతదేశంలోని వివిధ ఎయిర్లైన్స్లో 67 మంది విదేశీ పౌరులతో సహా సుమారు 10,000 మంది పైలట్లు ఉన్నారు. భారతదేశంలో 35 డిజిసిఏ ఆమోదించిన ఎఫ్టిఓలు 53 బేస్లలో పనిచేస్తున్నాయి. ప్రస్తుతం, ప్రభుత్వంలో ప్రత్యేక కార్యక్రమం లేదు. ఎస్సీ/ఎస్టీలతో సహా మహిళలు మరియు వెనుకబడిన తరగతులకు పైలట్ శిక్షణను ప్రోత్సహించడానికి. అయితే, భారతదేశంలోని పైలట్లలో 15% మంది మహిళలు ఉన్నారు, ఇది ప్రపంచ సగటు 5% కంటే దాదాపు మూడు రెట్లు
అనుబంధం
|
|
ఆపరేటర్
|
|
ఎయిర్ క్రాఫ్ట్ రకం
|
|
ఫటా ఉద్యోగస్థులు
|
|
ఇండిగో
|
|
ATR-72-600
|
|
04
|
|
అలయన్స్ ఎయిర్
|
|
ATR-72-600
|
|
15
|
|
విస్తార
|
|
B – 787
|
|
01
|
|
హిమాలయన్ హెలి
|
|
AS-350 B3
|
|
01
|
|
బిగ్ ఛార్టర్స్
|
|
ATR-72-500
|
|
08
|
|
ధిల్లాన్ ఏవియేషన్
|
|
BELL 206 L4
|
|
03
|
|
జూమ్ ఎయిర్
|
|
CRJ 200
|
|
01
|
|
స్టార్ ఎయిర్
|
|
EMB 145 LR
|
|
05
|
|
మైత్రి ఏవియేషన్
|
|
EMBRAER 195
|
|
01
|
|
ఎయిర్ చార్టర్
|
|
FALCON 7X
|
|
02
|
|
స్కై వన్
|
|
Ml 172
|
|
02
|
|
ఇండో పసిఫిక్
|
|
BD-700
|
|
01
|
|
త్రివేణి ఎర్త్ మూవర్స్
|
|
PILATUS PC12
|
|
01
|
|
గ్లోబల్ వెక్ట్రా
|
|
AS350
|
|
03
|
|
పినాకిల్
|
|
BELL 407
|
|
02
|
|
ఓఎస్ఎస్ మేనేజ్మెంట్
|
|
AUGUSTA-109-C
|
|
01
|
|
విఎస్ఆర్
|
|
LEARJET 45
|
|
02
|
|
ఈ- ఫాక్టర్
|
|
HOT AIR BALLON
|
|
03
|
|
యారో ఎయిర్ క్రాఫ్ట్
|
|
AS350B3
|
|
02
|
|
రిలయన్స్ కమర్షియల్
|
|
G7500
|
|
03
|
|
మహీంద్రా
|
|
LR60XR
|
|
01
|
|
తంబీ ఏవియేషన్
|
|
AS350B3E
|
|
01
|
|
ఐఆర్ఎం
|
|
G-550
|
|
04
|
|
మొత్తం
|
|
|
|
67
Source: - Directorate General of Civil Aviation 
ఈరోజు లోక్సభలో ఒక ప్రశ్నకు లిఖితపూర్వక సమాధానంలో పౌర విమానయాన శాఖ సహాయ మంత్రి జనరల్  వి.కె. సింగ్  ఈ సమాచారాన్ని అందించారు.
ఆర్థిక మంత్రిత్వ శాఖ
రూ. 653 కోట్ల కస్టమ్స్ సుంకాన్ని ఎగవేసిన ఎం/ఎ స్ షియోమీ టెక్నాలజీ ఇండియా ప్రైవేట్ లిమిటెడ్
నిఘావర్గాలు షియోమీ టెక్నాలజీ ఇండియా ప్రైవేట్ లిమిటెడ్  తక్కువ మూల్యాంకనాన్ని చూపుతూ కస్టమ్స్ సుంకాన్ని ఎగవేస్తోందని ఇచ్చిన సమాచారం ఆధారంగా డైరెక్టొరేట్ ఆఫ్ రెవిన్యూ ఇంటెలిజెన్స్  షియోమీ ఇండియా, దాని కాంట్రాక్టు ఉత్పత్తిదారులపై దర్యాప్తును ప్రారంభించింది. దర్యాప్తు సందర్భంగా, డిఆర్ ఐ షియోమీ ఇండియా ఆవరణలపై సోదాలను నిర్వహించింది. ఇందులో భాగంగా, ఒప్పందపు బాధ్యత కింద క్వాల్కం యుఎస్ఎ, బీజింగ్ షియోమీ మొబైల్ సాఫ్ట్వేర్ కంపెనీ లిమిటెడ్ కు రాయల్టీని, లైసెన్స్ ఫీజును చెల్లిస్తున్నట్టు నేరారోపణను సూచించే పత్రాలను డిఆర్ ఐ స్వాధీనం చేసుకుంది. షియోమీ ఇండియాలోని కీలక వ్యక్తులు, దాని ఒప్పంద ఉత్పత్తిదారుల వివరణలను నమోదు చేశారు. ఈ సందర్భంగా షియోమీ ఇండియా డైరెక్టర్లలో ఒకరు చెల్లింపుల అంశాన్ని ధ్రువీకరించారు.
డిఆర్ ఐ నిర్వహించిన దర్యాప్తు సందర్భంగా, షియోమీ ఇండియా ఎంఐ బ్రాండ్ మొబైల్ ఫోన్ల అమ్మకాల నిమగ్నమై ఉన్నట్టు వెల్లడికావడమే కాక, ఈ మొబైల్ ఫోన్లను షియోమీ ఇండియా దిగుమతి చేసుకోవడమో లేదా షియమో ఇండియా కాంట్రాక్టు ఉత్పత్తిదారులు మొబైల్ ఫోన్ల విడిభాగాలను, అంతర్భాగాలను దిగుమతి చేసుకొని ఇక్కడ కూరుస్తున్నట్టుగా తేలింది. కాంట్రాక్టు ఉత్పత్తిదారులు ఉత్పత్తి చేసిన ఎంఐ బ్రాండు మొబైల్ ఫోన్లను కాంట్రాక్టు ఒప్పందం ప్రకారం కేవలం షియోమీ ఇండియా విక్రయిస్తుంది.
డిఆర్ ఐ దర్యాప్తు సందర్భంగా సేకరించిన ఆధారాలు, షియోమీ ఇండియా లేక కాంట్రాక్టు ఉత్పత్తిదారులు దిగుమతి చేసుకున్న వస్తువుల అంచనా విలువలో షియోమీ ఇండియా చెల్లించిన రాయల్టీ మొత్తాన్ని చేర్చలేదని సూచిస్తున్నాయి. ఈ రకమైన చర్య- కస్టమ్స్ చట్టం, 1962, కస్టమ్స్ వాల్యుయేషన్  నిబంధనలు 2007 లోని సెక్షన్ 14ను ఉల్లంఘించడమే. లావాదేవీల విలువలో రాయల్టీని, లైసెన్స్ రుసుమును చేర్చకపోవడం ద్వారా లాభాన్ని ఆర్జించే యజమానిగా షియోమీ ఇండియా దిగుమతి చేసుకున్న మొబైల్ ఫోన్లు, వాటి భాగాలపై కస్టమ్స్ డ్యూటీని ఎగవేస్తోంది.
డిఆర్ ఐ దర్యాప్తును పూర్తి చేసిన తర్వాత ఎం/ఎస్ షియోమీ టెక్నాలజీ ఇండియా ప్రైవేట్ లిమిటెడ్కు కస్టమ్స్ చట్టం , 1962లోని అంశాల కింద 01.04.2017 నుంచి 30.06.2020 వరకు రూ. 653 కోట్ల సుంకాన్ని చెల్లించవలసిందిగా మూడు షోకాజ్ నోటీసులను జారీ చేసింది.
రహదారి రవాణా, హైవేల మంత్రిత్వ శాఖ
ఆర్థిక సంవత్సరం 2024-25 నాటికి దాదాపు 10,000 కిమీల డిజిటల్ హైవేలను సృష్టించనున్న ఎన్హెచ్ఎఐ
దేశవ్యాప్తంగా ఆర్థిక సంవత్సరం 2024-25నాటికి దాదాపు 10,000 కిమీల ఆప్టిక్ ఫైబర్ కేబుల్స్  మౌలిక సదుపాయాల అభివృద్ధి దిశగా ఎన్హెచ్ఎఐ పని చేస్తోంది.
ఒఎఫ్సి మౌలిక సదుపాయాల అభివృద్ధి చేసేందుకు జాతీయ రహదారుల వెంట సమగ్ర యుటిలిటీ కారిడార్లను అభివృద్ధి చేయడం ద్వారా డిజిటల్ హైవేల నెట్వర్క్లను నేషనల్ హైవేస్ లాజిస్టిక్స్ మేనేజ్మెంట్ లిమిటెడ్ , ఎన్హెచ్ఎఐ పూర్తి యాజమాన్యంలోని ఎస్పివి అమలు చేయనుంది. డిజిటల్ హైవే అభివృద్ధి కోసం పైలెట్ మార్గాలుగా సుమారు 1,367 కిమీల ఢిల్లీ- ముంబై ఎక్స్ప్రెస్వేను, 512 కిమీల హైదరాబాద్ - బెంగళూరు కారిడార్ను గుర్తించడం జరిగింది.
దేశవ్యాప్తంగా మారుమూల ప్రాంతాలకు ఇంటర్నెట్ సంధానతను అందించడం ద్వారా 5జి&6జి వంటి అత్యాధునిక టెలికాం సాంకేతికలను ప్రారంభించడాన్ని వేగవంతం చేసేందుకు ఒఎఫ్సి నెట్వర్క్ తోడ్పడుతుంది.
ఢిల్లీ- ముంబై ఎక్స్ప్రెస్వేలో భాగమైన, ఇటీవలే ప్రారంభించిన 246 కిమీల పొడవైన ఢిల్లీ- దౌసా- లాల్సాట్ సెక్షన్లో ఆప్టిక్ ఫైబర్ కేబుళ్ళను వేసేందుకు ఉపయోగించిన మూడు మీటర్ల వెడల్పుగల ప్రత్యేక యుటిలీ కారిడార్ ఆ ప్రాంతంలో 5జి నెట్వర్క్ను ప్రారంభించేందుకు వెన్నుముకగా ఉండనుంది. జాతీయ రహదారుల వెంట ఒఎఫ్సి ని వేసే పని ప్రారంభమై, ఏడాది కాలంలో పూర్తి చేయాలనే లక్ష్యంతో సాగుతోంది. టెలికాం/ ఇంటర్నెట్ సేవలకు ఒఎఫ్సి నెట్వర్క్ ప్రత్యక్ష ప్లగ్ అండ్ ప్లే లేదా ఫైబర్ ఆన్ డిమాండ్ నమూనాను అనుమతిస్తుంది. అర్హత కలిగిన వినియోగదారులకు వెబ్పోర్టల్ ద్వారా ఓపెన్ ఫర్ ఆల్  అన్న పద్ధతి ప్రాతిపదికన స్థిర ధర కేటాయింపు విధానంపై నెట్వర్క్ను లీజుకు ఇస్తారు. ఒఎఫ్సి కేటాయింపు విధానాన్ని డిఒటి, ట్రాయ్ తో సంప్రదింపుల ద్వారా ఖరారు చేయనున్నారు.
డిజిటల్ హైవేల సృష్టి కేవలం పెరుగుదల, అభివృద్ధిపై ఉత్రేరక ప్రభావాన్ని చూపడమే కాక దేశ డిజిటల్ పరివర్తనకు దోహదం చేస్తుంది.
హోం మంత్రిత్వ శాఖ
నేరపూర్వక అంశాలలో పరస్పరం శాసనపరమైన సహాయాని కి సంబంధించి భారతదేశానికి, పోలండ్ లకు మధ్య ఒక సంధికి ఆమోదం తెలిపిన మంత్రిమండలి
నేర పూర్వక అంశాల లో పరస్పరం శాసనపరమైన సహాయాని కి గాను భారత గణతంత్ర ప్రభుత్వాని కి మరియు పోలండ్ గణతంత్రాని కి మధ్య ఒక సంధి కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. ఈ నేర సంబంధి అంశాల లో ఉగ్రవాదం తో ముడిపడిన నేరాలు సహా నేరాల దర్యాప్తు ప్రక్రియ లో, నేరాల తాలూకు ఫిర్యాదు చేయడం లో, నేరాల కు సంబంధించిన విచారణ ను జరిపే ప్రక్రియ లో ఇరు దేశాల సామర్ధ్యాన్ని, నిపుణత ను వృద్ధి చెందింప చేయాలి అనే దృష్టి కోణం ఇమిడి ఉంది.
ప్రయోజనాలు:
నేర పూర్వక అంశాల లో సహకారం, ఇంకా పరస్పర శాసన సంబంధి సహకారం ల ద్వారా నేరాల దర్యాప్తు లో, నేరాల తాలూకు ఫిర్యాదు చేయడం లో, నేరాల కు సంబంధించిన విచారణ ను జరిపే ప్రక్రియ లో ఉభయ దేశాల యొక్క సమర్ధత ను పెంచడాని కి ఉద్దేశించినటువంటిది గా ఈ ఒడంబడిక ఉంది. అనేక దేశాల లో నేరాల కు ఉగ్రవాదం తో లంకె లు ఉంటున్న నేపథ్యం లో, ప్రతిపాదిత ఒప్పందం నేర సంబంధి దర్యాప్తు, ఇంకా విచారణ లలో పోలండ్ తో ద్వైపాక్షిక సహకారాని కి గాను ఒక స్థూలమైనటువంటి న్యాయ స్వరూపాని కి రూపు రేఖల ను అందించనుంది. అంతేకాకుండా ఉగ్రవాద చర్యల కు ఆర్థిక సహాయం అందించేందుకు మళ్ళిస్తున్న నిధుల తో పాటు నేరాని కి ఉపయోగించే సాధనాల ను గురించి ఆరా తీయడం, వాటి చలామణీ ని అడ్డుకోవడం, ఆయా నేర సంబంధి ఉపకరణాల ను స్వాధీనం చేసుకోవడం వంటివి కూడాను ఈ సంధి పరిధి లోకి వస్తాయి.
ఈ ఒప్పంద పత్రాల పైన సంతకాలు చేసి, దీనికి అనుమోదాన్ని ప్రకటించిన అనంతరం భారతదేశం లో ఈ ఒప్పందం నిబంధన లు అమలు లోకి రావడానికి గాను సిఆర్.పి.సి 1973 లోని సంబంధిత నియమావళి కి అనుగుణంగా గజెట్ నోటిఫికేశన్ లను జారీ చేయడం జరుగుతుంది. ఈ గజెట్ నోటిఫికేశన్ ప్రభుత్వ అధికార పరిధి కి ఆవల సాధారణ ప్రజానీకాని కి అందుబాటు లో ఉండగలదు. మరి ఇది నేర సంబంధి అంశాల లో భారతదేశాని కి, పోలండ్ కు మధ్య పరస్పర శాసన సంబంధి సహకారం అనే అంశం లో చైతన్యాన్ని, పారదర్శకత్వాన్ని ఇనుమడింప చేయగలదు.
ఇది పోలండ్ కు ప్రమేయం ఉన్నటువంటి నేర పూర్వక కార్యకలాపాల ను పరిష్కరించడం లో భారతదేశాని కి గల దక్షత ను వృద్ధి చేయగలదు. ఈ సంధి గనక ఒకసారి ఆచరణ లోకి వచ్చింది అంటే వ్యవస్థీకృత నేరగాళ్ళు, ఉగ్రవాదులు పని చేసే పద్ధతి తాలూకు లోతుపాతుల ను గురించిన మెరుగైన అవగాహన ను అలవరచుకోవడం లో ఇది కీలక పాత్ర ను పోషించ గలుగుతుంది. తత్ఫలితం గా దేశం లోపల భద్రత రంగం లో అనుసరిస్తున్న విధాన నిర్ణయాల కు మరిన్ని మెరుగులు దిద్దుకోవడాని కి కూడా ఇది దోహదం చేయగలుగుతుంది.
ప్రధాన మంత్రి కార్యాలయం
మిజోరమ్ లోజరిగిన వంతెన దుర్ఘటన కారణం గా ప్రాణనష్టం వాటిల్లడం పట్ల సంతాపాన్ని వ్యక్తంచేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుండి పరిహారాన్ని ప్రకటించారు
మిజోరమ్ లో జరిగిన వంతెన సంబంధి దుర్ఘటన కారణం గా ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు 2 లక్షల రూపాయల వంతున మరియు ఇదే ఘటన లో గాయపడ్డ వ్యక్తుల కు 50,000 రూపాయల చొప్పున ప్రధాన మంత్రి జాతీయ సహాయ నిధి  నుండి పరిహారాన్ని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం X లో పోస్ట్ చేసిన ట్వీట్ లలో -
‘‘మిజోరమ్ లో జరిగిన వంతెన సంబంధి దుర్ఘటన గురించి తెలుసుకొని బాధ పడ్డాను. ఈ దుర్ఘటన లో ప్రాణాల ను కోల్పోయిన వ్యక్తుల కు ఇదే నా సంతాపం. గాయపడ్డ వారు త్వరగా పునఃస్వస్థులు అగుదురు గాక. రక్షణ సంబంధి కార్యకలాపాలు పురోగతి లో ఉన్నాయి; బాధితుల కు చేతనైన అన్ని విధాలు గాను సహాయాన్ని అందజేయడం జరుగుతున్నది.
ప్రాణాల ను కోల్పోయిన వ్యక్తుల యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున పరిహారాన్ని ఇవ్వడం జరుగుతుంది. గాయపడ్డ వారికి 50,000 రూపాయల వంతున ఇవ్వడం జరుగుతుంది: ప్రధాన మంత్రి శ్రీ @narendramodi’’ అని తెలిపింది.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా వాక్సినేషన్ కార్యక్రమంలో భాగంగా 32.17 కోట్ల వాక్సిన్ డోస్లు వేయడం జరిగింది.
(ఇండియాలో గత 24 గంటలలో 64.25 లక్షల వాక్సిన్ డోస్లు వేశారు.
ఇండియాలో గత 24 గంటలలో 50,040 కొత్త కేసులు నమోదయ్యాయి.
ఇండియా లో యాక్టివ్ కేస్లోడ్ 5,86,403 కు తగ్గింది.
క్రియాశీల కేసులు మొత్తం కేసుల సంఖ్యలో 1.94 శాతంగా ఉన్నాయి.
దేశవ్యాప్తంగా ఇప్పటివరకు మొత్తం కోలుకున్నవారు 2,92,51,029.
గత 24 గంటలలో కోవిడ్ నుంచి కోలుకున్నవారు 57,944 మంది పేషెంట్లు
రోజువారి కోలుకున్న వారి సంఖ్య రోజు వారి కొత్త కేసుల కన్న వరుసగా 45 వ రోజు ఎక్కువగా ఉన్నాయి.
రికవరీ రేటు 96.75 శాతానికి పెరుగుదల
వారపు పాజిటివిటి రేటు 5 శాతం దిగువనే ఉంది. ప్రస్తుతం ఇది 2.91 శాతం
రోజువారి పాజిటివిటి రేటు 2.82 శాతం. 20 రోజులుగా ఇది 5 శాతం కంటే తక్కువగా ఉంటూ వస్తున్నది.
దేశంలో కోవిడ్ పరీక్షల సామర్ధ్యాన్ని గణనీయంగా పెంచడం జరిగింది. ఇప్పటివరకు మొత్తం 40.42 కోట్ల పరీక్షలు నిర్వహించారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
హర్ ఘర్ తిరంగా
రూ. 25/- కు జాతీయ జెండాలను విక్రయిస్తున్న పోస్టాఫీసులు; ఎటువంటి డెలివరీ చార్జీలు తీసుకోకుండానే జెండాల అందచేత
జాతీయ జెండాలను పౌరులు ఇపోస్ట్ ఆఫీస్ పోర్టల్ ద్వారా కొనుగోలు చేయవచ్చు
జెండాలను సకాలంలో అందచేసేందుకై 12 ఆగస్టు 2022 అర్థరాత్రి లోపలే పౌరులు తమ ఆర్డర్లను చేయవలసిందిగా విజ్ఞప్తి చేసిన పోస్టల్ విభాగం.
న్యూఢిల్లీ, ఆగస్టు 10 ః దేశాభిమానం కలిగిన పౌరులకు జాతీయ జెండాలు తేలికగా అందుబాటులో ఉండేలా చూసేందుకు, దేశవ్యాప్తంగా ఉన్న పోస్టాఫీసులు రూ. 25/- చొప్పున జాతీయ జెండాలు అమ్ముతున్నాయి. పెద్ద సంఖ్యలో పౌరులు ఇపోస్ట్ ఆఫీస్ పోర్టల్  ద్వారా జెండాలను ఆన్లైన్లో ఆర్డర్ చేస్తున్నారు.
దేశంలో ఏ ప్రాంతంలోని చిరునామాకు అయినా పోస్టల్ శాఖ అటువంటి జెండాలను ఎటువంటి డెలివరీ చార్జీలు లేకుండానే అదచేస్తోంది. ఆన్లైన్లో ఆర్డర్ చేసిన జాతీయ జెండాలను సకాలంలో అందచేసేందుకు, తమ ఆర్డర్లను 12 ఆగస్టు 2022 అర్థరాత్రి లోపల ఉంచవలసిందిగా పౌరులకు పోస్టల్ విభాగం విజ్ఞప్తి చేసింది.
ఆర్ధిక వ్యవహారాల మంత్రివర్గ సంఘం
అరుణాచల్ ప్రదేశ్ మరియు సిక్కిం రాష్ట్రాలలో విద్యుత్ ప్రసారం, పంపిణీని బలోపేతం చేయడానికి వీలుగా సవరించిన వ్యయ అంచనాలను ఆమోదించిన - కేంద్ర మంత్రి మండలి
అంతర్-రాష్ట్ర ప్రసారం, పంపిణీ వ్యవస్థలను బలోపేతం చేయడం ద్వారా అరుణాచల్ ప్రదేశ్ మరియు సిక్కిం రాష్ట్రాల ఆర్థికాభివృద్ధి కోసం చేపట్టిన ప్రధాన చర్యలో భాగంగా, అరుణాచల్ ప్రదేశ్ మరియు సిక్కింలో 9,129.32 కోట్ల రూపాయల అంచనా వ్యయంతో రూపొందించిన, ప్రసారం, పంపిణీల ను బలోపేతం చేసే సమగ్ర పథకం యొక్క సవరించిన వ్యయ అంచనా  ని, ప్రధానమంత్రి శ్రీ నరేంద్ర మోదీ అధ్యక్షతన సమావేశమైన ఆర్థిక వ్యవహారాల కేబినెట్ కమిటీ, ఆమోదించింది.
సిక్కిం, అరుణాచల్ ప్రదేశ్ రాష్ట్రాల సహకారంతో కేంద్ర విద్యుత్ మంత్రిత్వ శాఖ ఆధ్వర్యంలోని ప్రభుత్వరంగ సంస్థ , పవర్-గ్రిడ్ ద్వారా ఈ పథకాన్ని అమలు చేస్తున్నారు. కాంట్రాక్టు ఇవ్వడానికి అవకాశం ఉన్న పనులు 2021, డిసెంబర్ నాటికీ, కాంట్రాక్టు ఇవ్వడానికి అవకాశం లేని పనులు ఆర్.ఈ.సి. ఆమోదం లభించిన నాటి నుండి 36 నెలల్లో, దశలవారీగా ప్రారంభించాలని లక్ష్యంగా నిర్ణయించారు. నిర్మాణం పూర్తైన అనంతరం, ఈ ప్రసార, పంపిణీ వ్యవస్థను, ఆయా రాష్ట్ర ప్రభుత్వాలకు చెందిన, సంబంధిత వినియోగ సంస్థలకు, నిర్వహణ, యాజమాన్యం కోసం అప్పగిస్తారు.
కేంద్ర ప్రభుత్వ నిబద్ధత కింద, అరుణాచల్ ప్రదేశ్, సిక్కిం రాష్ట్రాలలో సంపూర్ణ ఆర్థికాభివృద్ధిని సాధించడంతో పాటు, సుదూర, మారుమూల ప్రాంతాలను గ్రిడ్ తో అనుసంధానించడం ద్వారా ఆయా రాష్ట్రాలలో అంతర్-రాష్ట్ర ప్రసార, పంపిణీ వ్యవస్థల మౌలిక సదుపాయాలను బలోపేతం చేయడం, ఈ పథకం యొక్క ముఖ్య ఉద్దేశ్యం.
ఈ పథకాన్ని అమలు చేయడం ద్వారా, విశ్వసనీయమైన పవర్ గ్రిడ్ నిర్మాణం జరుగుతుంది, భవిష్యత్తులో విద్యుత్తును భారీగా వినియోగించుకునే కేంద్రాలకు, ఈ రాష్ట్రాల అనుసంధానత మెరుగుపడుతుంది. ఫలితంగా, అరుణాచల్ ప్రదేశ్, సిక్కిం రాష్ట్రాల్లోని, మారుమూల, సరిహద్దు ప్రాంతాలతో సహా గ్రామాలు, పట్టణాలలోని లభ్డిదారులకు చెందిన అన్ని వర్గాల వినియోగదారులు, గ్రిడ్ తో అనుసంధాన మైన విద్యుత్ ప్రయోజనాలను పొందుతారు.
ఈ రాష్ట్రాల తలసరి విద్యుత్ వినియోగాన్ని పెంచడంతో పాటు, ఆయా రాష్ట్రాల సంపూర్ణ ఆర్థికాభివృద్ధికి, ఈ పధకం దోహదం చేస్తుంది.
ఈ పధకాన్ని అమలు చేసే సంస్థలు తమ నిర్మాణ పనులలో గణనీయమైన సంఖ్యలో, నైపుణ్యం కలిగిన, నైపుణ్యం లేని స్థానిక ప్రజలకు ఉపాధి కల్పిస్తాయి.
ఈ పధకం పూర్తయిన తరువాత, ఈ ఆస్తులు కొత్తగా ఏర్పాటు చేసినవి కాబట్టి, ప్రామాణిక నిబంధనల ప్రకారం పనులు చేయడానికి, నిర్వహణ కోసం అదనపు స్థానిక మానవ వనరుల అవసరం ఎక్కువగా ఉంటుంది. ఇది రాష్ట్రాలకు గణనీయమైన అదనపు స్థానిక ఉపాధి అవకాశాలను కల్పిస్తుంది.
నేపధ్యం :
ఈ పథకాన్ని ప్రారంభంలో విద్యుత్ మంత్రిత్వ శాఖ యొక్క కేంద్ర రంగ ప్రణాళిక పథకంగా 2014 డిసెంబర్ లో ఆమోదించారు. పథకానికయ్యే మొత్తం వ్యయాన్ని విద్యుత్ మంత్రిత్వ శాఖకు చెందిన ప్రణాళిక పథకం ద్వారా భారత ప్రభుత్వం భరిస్తుంది.
ప్రధాన మంత్రి కార్యాలయం
సెప్టెంబర్10వ తేదీ న ‘సెంటర్ – స్టేట్ సైన్స్ కాన్ క్లేవ్’ నుప్రారంభించనున్న ప్రధాన మంత్రి
దేశంఅంతటి నుండి విజ్ఞానశాస్త్రం మరియు సాంకేతిక విజ్ఞాన శాఖ మంత్రులు, కార్యదర్శులుసహకారాత్మక సమాఖ్యవాదం తాలూకు భావన తో ఈ సమ్మేళనం లో పాలుపంచుకోనున్నారు
ఒకపటిష్టమైన విజ్ఞానశాస్త్రం, సాంకేతిక విజ్ఞానం మరియు నూతన ఆవిష్కరణ ల సంబంధిఇకోసిస్టమ్ ను నిర్మించాలి అనే లక్ష్యాన్ని కలిగివున్నటునదైనటువంటి ఒకటో సమ్మేళనంఇది
సెంటర్- స్టేట్ సైన్స్ కాన్ క్లేవ్ ను ప్రధాన మంత్రి శ్రీ నరేంద్ర మోదీ సెప్టెంబర్ పదో తేదీ నాడు ఉదయం 10 గంటల 30 నిమిషాల వేళ లో వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఈ సందర్భం లో సభికుల ను ఉద్దేశించి ప్రధాన మంత్రి ప్రసంగిస్తారు కూడాను.
దేశం లో నవ పారిశ్రామికత్వాని కి మరియు నూతన ఆవిష్కరణల కు  సంబంధించిన ఇకోసిస్టమ్ కై మార్గాన్ని సుగమం చేయడం కోసం ప్రధాన మంత్రి అలుపెరుగక చేస్తున్న ప్రయత్నాలకు అనుగుణం గా ఈ సమ్మేళనాన్ని ఏర్పాటు చేయడం జరుగుతున్నది. ఇది తనదైన కోవ కు చెందిన ఒకటో సమ్మేళనం గా ఉన్నది. సహకారాత్మక సమాఖ్యవాదం యొక్క భావన తో కేంద్రాని కి మరియు రాష్ట్రాల కు మధ్య సమన్వయ భరితమైన, సహకార భరితమైన యంత్రాంగాన్ని పటిష్టపరచడం తో పాటు గా యావత్తు దేశం లో విజ్ఞానశాస్త్రం, సాంకేతిక విజ్ఞానం మరియు నూతన ఆవిష్కరణ ల సంబంధి ఇకోసిస్టమ్ ను కూడా నిర్మించాలి అనేదే సమ్మేళనం యొక్క లక్ష్యం గా ఉంది.
రెండు రోజుల పాటు ఈ సమ్మేళనాన్ని 2022వ సంవత్సరం లో సెప్టెంబర్ 10వ, 11 వ తేదీల లో అహమదాబాద్ లోని సైన్స్ సిటీ లో నిర్వహిస్తున్నారు. దీనిలో.. ఎస్ టిఐ విజన్ 2047; రాష్ట్రాల లో ఎస్ టిఐ కోసం భావి వాకాసానికి మార్గాలు మరియు విజన్; ఆరోగ్యం – అందరి కోసం డిజిటల్ హెల్థ్ కేర్; 2030వ సంవత్సరానికల్లా పరిశోధన మరియు అభివృద్ధి లలో ప్రైవేటు రంగం యొక్క పెట్టుబడుల ను రెండింతలు చేయడం; వ్యవసాయం- రైతుల ఆదాయాన్ని రెట్టింపు చేయడం కోసం సాంకేతిక విజ్ఞానాన్ని వినియోగించకోవడం; జలం- త్రాగడానికి పనికివచ్చే నీటి ని ఉత్పత్తి చేయడం కోసం నూతన ఆవిష్కరణలు; శక్తి- హైడ్రోజన్ మిశన్ లో విజ్ఞానశాస్త్రం మరియు సాంకేతిక విజ్ఞానం ల యొక్క భూమిక మొదలైన వాటి తో పాటు అందరి కోసం స్వచ్ఛ శక్తి; డీప్ ఓశన్ మిశన్ మరియు కోస్తా తీర రాష్ట్రాలు/కేంద్ర పాలిత ప్రాంతాలతో పాటు దేశం యొక్క భవిష్య కాలం లోని ఆర్థిక వ్యవస్థ కై వీటి ప్రాసంగికత వంటి వివిధ ఇతివృత్తాల పై నిర్వహించే సమావేశాలు .. కలసి ఉండబోతున్నాయి.
ఈ కోవ కు చెందిన మొట్టమొదటి సమ్మేళనం లో గుజరాత్ ముఖ్యమంత్రి, కేంద్ర విజ్ఞానశాస్త్రం మరియు సాంకేతిక విజ్ఞానం  శాఖ సహాయ మంత్రి, ఇంకా రాష్ట్రాలు మరియు కేంద్ర పాలిత ప్రాంతాల ఎస్ ఎండ్ టి శాఖ మంత్రులు, కార్యదర్శులు, పారిశ్రామిక రంగానికి చెందిన ప్రముఖులు, నవపారిశ్రామికులు, ప్రభుత్వేతర సంస్థ  లు, యువ శాస్త్రవేత్త లు మరియు విద్యార్థులు పాలుపంచుకోనున్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సిబ్బంది నిర్వహణ &ప్రజా పరిపాలనలో సహకారంపై ప్రస్తుతమున్న అవగాహన ఒప్పందాన్ని ఐదేళ్ల పాటు, 2028 వరకు పొడిగించిన భారత్-సింగపూర్
భారత సిబ్బంది, ప్రజా ఫిర్యాదులు &పింఛన్ల మంత్రిత్వ శాఖ ఆధ్వర్యంలోని పరిపాలన సంస్కరణలు & ప్రజా ఫిర్యాదుల విభాగం, రిపబ్లిక్ ఆఫ్ సింగపూర్కు చెందిన ప్రజా సేవల విభాగం కలిసి తమ సహకార ఒప్పందాన్ని మరో ఐదేళ్ల పాటు పొడిగించాయి. ఇరు పక్షాలు విధివిధానాల పత్రంపై ఇవాళ సంతకం చేశాయి. ఈ ఒప్పందం ప్రకారం, సిబ్బంది నిర్వహణ &ప్రజా పరిపాలనలో సహకారం 2028 వరకు కొనసాగుతుంది.
భారత్ తరపున పరిపాలన సంస్కరణలు & ప్రజా ఫిర్యాదుల విభాగం కార్యదర్శి శ్రీ వి.శ్రీనివాస్, సింగపూర్ తరపున భారతదేశంలోని సింగపూర్ హైకమిషనర్ శ్రీ సైమన్ వాంగ్ ఎంవోయూ మీద సంతకం చేశారు.
డీఏఆర్పీజీ, సింగపూర్ హైకమిషన్ సీనియర్ అధికారులు ఈ కార్యక్రమంలో పాల్గొన్నారు. రిపబ్లిక్ ఆఫ్ సింగపూర్ ప్రజా సేవల విభాగం శాశ్వత కార్యదర్శి కూడా ఈ కార్యక్రమానికి వర్చువల్ పద్ధతిలో హాజరై, ప్రసంగించారు.
రెండు దేశాల ప్రజా సేవల విభాగాల మధ్య వివిధ రకాల సహకారాల ద్వారా రెండు దేశాల బంధాన్ని బలోపేతం చేయడం ఈ ఎంవోయూ లక్ష్యం. పరిపాలన సంస్కరణలు & ప్రభుత్వ రంగ పరివర్తన, ప్రజా సేవల పంపిణీ, నాయకత్వం & నైపుణ్యాభివృద్ధి, ఇ-పరిపాలన, సామర్థ్యం పెంపు, శిక్షణ వంటి అంశాల్లో రెండు దేశాలు పరస్పరం సహకరించుకుంటాయి.
<><><><><>
(Visitor Counter : 80
విద్యుత్తు మంత్రిత్వ శాఖ
ప్రస్తుత ఆర్థిక సంవత్సరం మొదటి అర్ధభాగంలో ఎన్టీపీసీ ఉత్పత్తిలో 15.1% కంటే ఎక్కువ వృద్ధి
ఎన్టీపీసీ గ్రూప్ కంపెనీలు ఏప్రిల్ - సెప్టెంబర్ 2022 మధ్య కాలంలో 203.5 బిలియన్ యూనిట్ల విద్యుత్తు ఉత్పత్తిని నమోదు చేశాయి, ఏప్రిల్ నుండి సెప్టెంబర్ 2021 వరకు ఉత్పత్తి చేసిన విద్యుత్తు176.8 బిలియన్ యూనిట్లతో పోలిస్తే ఇది దాదాపు 15.1% శాతం అధికం. అధిక ఉత్పత్తి వృద్ధి మెరుగైన పని తీరును, ప్రస్తుత సంవత్సరంలో విద్యుత్ డిమాండ్ పెరుగుదలను సూచిస్తుంది.
ఏప్రిల్ నుండి సెప్టెంబర్ 2022 మధ్య కాలంలో ఉత్తరప్రదేశ్లోని ఎన్టీపీసీ రిహాండ్  90.22% ప్లాంట్ లోడ్ ఫ్యాక్టర్ తో గరిష్ఠ పనితీరును కనబరిచింది. దీంతో మెటి పనితీరును కనబరిచిన థర్మల్ ప్లాంటుగా ఈ యూనిట్ నిలిచింది. ఎన్టీపీసీ బొగ్గు స్టేషన్ల మొత్తం ప్లాంట్ లోడ్ ఫ్యాక్టర్ ఏప్రిల్ నుండి సెప్టెంబర్ 2022 మధ్య కాలంలో 76.3 శాతంగా ఉంది, ఇది పవర్ ప్లాంట్ల నిర్వహణ, నిర్వహణలో ఎన్టీపీసీ యొక్క అధిక స్థాయి కార్యాచరణ నిపుణత మరియు నైపుణ్యానికి నిదర్శనం. ఎన్టీపీసీ మొత్తం స్థాపిత సామర్థ్యం 70234 మెగా వాట్లు గ్రీన్ హైడ్రోజన్, వేస్ట్-టు-ఎనర్జీ మరియు ఈ-మొబిలిటీ వంటి కొత్త వ్యాపార రంగాలలో ఎన్టీపీసీ తన ఉనికిని విస్తరిస్తోంది. భారతదేశం యొక్క అతిపెద్ద విద్యుత్ ఉత్పత్తి సంస్థ కూడా 2032 నాటికి నికర శక్తి తీవ్రతలో దాదాపు 10 శాతం తగ్గింపును లక్ష్యంగా పెట్టుకుంది. యుఎన్ హై-లెవల్ డైలాగ్ ఆన్ ఎనర్జీ లో భాగంగా తన ఎనర్జీ కాంపాక్ట్ లక్ష్యాలను ప్రకటించిన మొదటి ఇంధన సంస్థ ఎన్టీపీసీ. విద్యుదుత్పత్తితో పాటు, జల, పవన, సౌర మరియు గ్రీన్ హైడ్రోజన్ సొల్యూషన్స్ వంటి క్లీనర్ మరియు గ్రీన్ మూలాల ద్వారా శక్తిని ఉత్పత్తి చేయడానికి ఎన్టీపీసీ నిమగ్నమై ఉంది. పవర్ మేజర్ ఇంధన సెల్లు, ఈ-మొబిలిటీ మరియు వేస్ట్-టు-ఎనర్జీతో సహా వివిధ వ్యాపార రంగాలలోకి సంస్థ ఇప్పటికే ప్రవేశించింది.
రక్షణ మంత్రిత్వ శాఖ
05, సెప్టెంబర్- 03,అక్టోబర్ 2021 వరకు కోల్కతాలో 130వ ఎడిషన్ డ్యూరాండ్ కప్ పోటీలు
కోవిడ్ -19 మహమ్మారి కారణంగా ఒక సంవత్సరం విరామం తర్వాత ప్రపంచంలోని మూడవ పురాతన మరియు ఆసియాలో పురాతన ఫుట్బాల్ టోర్నమెంట్ డ్యూరాండ్ కప్ పోటీలు తిరిగి ప్రారంభం కానున్నాయి. ఆల్ ఇండియా ఫుట్బాల్ ఫెడరేషన్ , ఐఎఫ్ఏ  మరియు పశ్చిమ బెంగాల్ ప్రభుత్వం తోడ్పాటుతో, డ్యూరాండ్ కప్ యొక్క 130వ ఎడిషన్ మళ్లీ ఒక మైలురాయిగా నిలువనుంది. ఈ ప్రతిష్టాత్మక టోర్నమెంట్ మొదటిసారి 1888 లో దగ్షాయ్లో  జరిగింది. దీనికి అప్పటిక భారతదేశం ఇన్ఛార్జ్ విదేశాంగ కార్యదర్శి అయిన మోర్టిమర్ డ్యూరాండ్ పేరు పెట్టారు. ఈ టోర్నమెంట్ మొదట్లో బ్రిటీష్ సైనికుల మధ్య ఆరోగ్యం మరియు ఫిట్నెస్ను కాపాడటానికి ఒక చేతన మార్గంగా ఉండేది. కాలక్రమంలో ఆ తరువాత పౌరులకు కూడా దీనిలో అవకాశం కల్పించడం జరిగింది. దీంతో ఇది ప్రస్తుతం ప్రపంచంలోని ప్రముఖ క్రీడా కార్యక్రమాలలో ఒకటిగా నిలిచే స్థాయికి చేరింది. మోహన్ బగన్ మరియు ఈస్ట్ బెంగాల్ జట్లు డ్యూరాండ్ కప్ చరిత్రలో అత్యంత విజయవంతమైన జట్లు. ఈ రెండు జట్లు పదహారు సార్లు ఈ టోర్నమెంట్ను గెలిచాయి. ఈ పోటీలలో విజేతగా నిలిచిన జట్టుకు మూడు ట్రోఫీలు అందించబడతాయి. ప్రెసిడెంట్స్ కప్ , డ్యూరాండ్ కప్  మరియు సిమ్లా ట్రోఫీ  ట్రోపీలను అందజేస్తారు. టోర్నమెంట్ 2019లో ఢిల్లీ నుండి కోల్కతాకు మార్చబడింది, ఫైనల్స్లో మోహన్ బగన్ను 2-1 తేడాతో ఓడించి గోకులం కేరళ జట్టు దీనిని గెలిచింది. పశ్చిమ బెంగాల్ రాజధాని మళ్లీ నాలుగు వారాల టోర్నమెంట్కు ఆతిథ్యవివ్వనుంది. 05 సెప్టెంబర్ నుండి 03 అక్టోబర్ 2021 మధ్య కాలంలో ఇది షెడ్యూల్ చేయబడింది. కోల్కతా మరియు చుట్టుపక్కల వివిధ వేదికలలో మ్యాచ్లు జరుగనున్నాయి. సర్వీసుల నుండి నాలుగు జట్లతో సహా దేశ వ్యాప్తంగా 16 జట్లు అత్యంత ప్రతిష్టాత్మకమైన ఈ డ్యూరాండ్ కప్ ట్రోఫీలో పాల్గొననున్నాయి. క్రీడాకారుల పోటీతత్వ మరియు నిజమైన క్రీడా స్ఫూర్తితో పోరాడేలా ఈ పోటీలు నిర్వహించనున్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణ పరిరక్షణ, వన్యప్రాణుల సంరక్షణకు ప్రధాన మంత్రి ఇస్తున్న ప్రాధాన్యతలకు అనుగుణంగా ప్రాజెక్టు చీతా: శ్రీ భూపేందర్ యాదవ్
ప్రాజెక్ట్ చీతా పై ఏర్పాటైన పార్లమెంట్ సంప్రదింపుల కమిటీ సమావేశం నిన్న కేంద్ర పర్యావరణ, అటవీ, వాతావరణ మార్పుల మంత్రి శ్రీ భూపేందర్ యాదవ్ అధ్యక్షతన జరిగింది. సమావేశంలో మాట్లాడిన మంత్రి పర్యావరణ పరిరక్షణ, వన్యప్రాణుల సంరక్షణకు ప్రధాన మంత్రి ఇస్తున్న ప్రాధాన్యతలకు అనుగుణంగా ప్రాజెక్టు చీతా రూపొంది అమలు జరుగుతున్నదని అన్నారు.
చీతాలను తిరిగి భారతదేశానికి తీసుకురావడానికి, కోల్పోయిన వైభవాన్ని పునరుద్ధరించడానికి చర్యలు తీసుకున్న కేంద్ర ప్రభుత్వానికి శ్రీ యాదవ్ కృతజ్ఞతలు తెలిపారు. పర్యావరణ అభివృద్ధి, పర్యావరణహిత పర్యాటక రంగం అభివృద్ధి వల్ల స్థానికులకు జీవనోపాధి అవకాశాలు పెరుగుతాయన్నారు.
ప్రాజెక్ట్ చీతాపై పార్లమెంట్ సంప్రదింపుల కమిటీ సవివరంగా చర్చించింది. ఆఫ్రికా దేశాల నుంచి దేశానికి చీతాలను తరలించిన కేంద్ర ప్రభుత్వాన్ని సమావేశం ప్రశంసించింది.
అనంతరం పార్లమెంట్ సభ్యులు తమ నియోజకవర్గాల్లో అటవీ, వన్యప్రాణుల సమస్యలు, ప్రజలు, వన్యప్రాణుల సంరక్షణ కు సంబంధించిన అంశాలను ప్రస్తావించారు.
కమిటీ సభ్యులు అందించిన సూచనలకు ధన్యవాదాలు తెలిపిన శ్రీ యాదవ్, లేవనెత్తిన అన్ని సమస్యలను సరైన రీతిలో పరిష్కరిస్తామని హామీ ఇచ్చారు. వన్యప్రాణులు, పర్యావరణ పరిరక్షణకు ప్రభుత్వం చేస్తున్న ప్రయత్నాలకు అన్ని వర్గాలు సహకరించాలని కోరారు.
ప్రధాన మంత్రి కార్యాలయం
అమెరికా కాంగ్రెస్ సభ్యుడు జాన్ లూయిస్ మృతికి సంతాపం వ్యక్తం చేసిన - ప్రధానమంత్రి.
అమెరికా కాంగ్రెస్ సభ్యుడు జాన్ లూయిస్ మృతికి ప్రధానమంత్రి శ్రీ నరేంద్ర మోదీ సంతాపం తెలియజేశారు.
ఈ మేరకు ప్రధానమంత్రి ఒక ట్వీట్ చేస్తూ, " పౌర హక్కుల నాయకుడు, అహింసా వాది, గాంధేయ విలువలకు కట్టుబడిన మానవతావాది అయిన అమెరికా కాంగ్రెస్ సభ్యుడు జాన్ లూయిస్ ను కోల్పోయినందుకు మేము సంతాపం వ్యక్తం చేస్తున్నాము. ఆయన ఓర్పు, ప్రేరణ, వారసత్వంగా ఎల్లప్పుడూ కొనసాగుతూనే ఉంటాయి." అని పేర్కొన్నారు.
ప్రధాన మంత్రి కార్యాలయం
ఐ.ఐ.టి. రూర్కీ నిర్వహించిన మొదటి జై కృష్ణ స్మారకోపన్యాస కార్యక్రమంలో ప్రసంగించిన - ప్రధానమంత్రి యొక్క ప్రధాన కార్యదర్శి
ఐ.ఐ.టి. రూర్కీ నిర్వహించిన, మొదటి జై కృష్ణ స్మారకోపన్యాస కార్యక్రమంలో ప్రధానమంత్రి యొక్క ప్రధాన కార్యదర్శి శ్రీ పి.కె. మిశ్రా ప్రసంగించారు. ఈ ఉపన్యాసం కోవిడ్-19 పైనా, భారతదేశంలో విపత్తు ప్రమాద నిర్వహణ యొక్క భవిష్యత్తుపైనా దృష్టి సారించింది.
ఈ కార్యక్రమాన్ని ఉద్దేశించి ప్రధాన కార్యదర్శి మాట్లాడుతూ, విపత్తు ప్రమాద నిర్వహణ పరిధి పెరిగిందని చెప్పారు. దాని పరిధి విస్తరించిందనీ, ఇందులో చాలా విషయాలు కలిశాయనీ, ఇకపై దీనిని కేవలం ఒక నిర్దిష్టమైన ప్రాంతంగా చూడలేమనీ, ఆయన పేర్కొన్నారు.
మహమ్మారి కారణంగా తలెత్తే పరిస్థితులను పరిష్కరించడానికి భవిష్యత్తులో తీసుకోవలసిన చర్యలపై శ్రీ మిశ్రా మరింత నొక్కి చెప్పారు. కోవిడ్-19 మహమ్మారి ఒక పాఠం నేర్పిందనీ, దీని ద్వారా దేశం ఒక మంచి భవిష్యత్తును రూపొందించుకోగలదనీ ఆయన అభిప్రాయం వ్యక్తం చేశారు.